左光斗七弟。生而沉静，居家以孝友称。天启四年（1624年）应天府乡试举人，任绥安县知县，以卓异入西台，任监察御史，复条陈善后五款，勒石贻远，甘露云谷间，尸祝不衰。巡按两浙，浒墅关墨吏朱术，宗室也，光先首击之；金华逆贼许都，巨寇也，光先迅扫之；南渡时马士英，权奸也，光先特纠之；郑三俊、刘宗周、倪元璐、许誉卿、方孔炤、姚孙棐辈皆当时俊杰也，光先力荐之。直声正气，与兄光斗并称难兄难弟。晚节渔樵爲偶，松菊自娱，未尝只字入公府。惟训子孙以德、言、功三立爲不朽盛事，其古所称乡先生没而可祭于社，桐人举乡贤祠。